Bolesť žalúdka a zažívacie problémy po Brintellixu 20 mg
Dobrý deň. Od roku 20O6 som mal diagnostikovaný GAD, Prešiel som mnohými AD. Ale nič na moju úzkosť a rannú silnú žalúdočnú neurózu nepomohlo , resp. striedavé úspech a y neúspechy, Od 19.3.24 beriem BRINTELLIX 5 -10-15 a teraz 20mg ( asi deň). Mám silné bolesti žalúdka .Pokračovať alebo znížiť.
Dobrý deň,
ďakujeme za Vašu otázku.
Medzi veľmi časté (môžu postihovať viac ako 1 z 10 ľudí) vedľajšie účinky lieku Brintellix patrí nevoľnosť. Hnačka, vracanie či dyspepsia boli taktiež pozorované ako nežiadúce účinky tohto lieku. Mrzí nás Vaša situácia, avšak nie je v našej kompetencii meniť nastavenú liečbu. O výskyte týchto ťažkostí, ktoré súvisia s užívaním lieku Brintellix, je potrebné informovať lekára, ktorý určí ich závažnosť a na základe Vášho zdravotného stavu rozhodne o ďalšom postupe v liečbe.
Prajem skorú úľavu od ťažkostí.
S pozdravom
Mgr. Emma Halás Haluščíková